Diewe teiken glo duur parfuumArgieffoto Vier inbrekers het glo duur parfuum ter waarde van duisende rand tydens ŉ rooftog by Mimosa Mall in Bloemfontein gesteel. “Vier verdagtes het Maandagoggend die hoofingang na die winkelsentrum oopgebreek en na die Truworths-klerewinkel beweeg,” het kapt. Chaka Marope, woordvoerder van die polisie, gesê. “Hulle het by dié winkel ingebreek en ŉ verskeidenheid van duur parfuum gesteel voordat hulle in ŉ wynrooikleurige Honda Ballade-voertuig, sonder nommerplate, gevlug het. Marope sê sekuriteitswagte het later die inbraak ontdek en die polisie ontbied. “Ons doen ŉ beroep op die publiek om ons te help met enige inligting oor mense wat moontlik duur parfuum op straat of uit hul huis verkoop,” het Marope gesê.